Title: ประกาศคณะกรรมการควบคุมการขนส่งทางบกกลาง ฉบับที่ 1787 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 กรุงเทพมหานคร สายที่ 1251 ตลาดคลองเตย - ธนาคารกรุงศรีอยุธยา สำนักงานใหญ่ (ถนนพระราม 3) เป็น ตลาดคลองเตย - ท่าน้ำสาธุประดิษฐ์

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๘๗ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๒๕๑ ตลาดคลองเตย - ธนาคารกรุงศรีอยุธยา
สำนักงานใหญ่
(ถนนพระราม ๓) เป็น ตลาดคลองเตย  ท่าน้ำสาธุประดิษฐ์[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๒๘๓ (พ.ศ. ๒๕๔๔) ประกาศ ณ วันที่ ๒๘ พฤษภาคม ๒๕๔๔ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ ในเขตกรุงเทพมหานคร สายที่ ๑๒๕๑ ตลาดคลองเตย  ตลาดนนทรี
เป็น ตลาดคลองเตย - ธนาคารกรุงศรีอยุธยา สำนักงานใหญ่ (ถนนพระราม ๓) นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๔/๒๕๕๐
เมื่อวันที่ ๒๐ กุมภาพันธ์ ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๔ กรุงเทพมหานคร สายที่ ๑๒๕๑ ตลาดคลองเตย - ธนาคารกรุงศรีอยุธยา สำนักงานใหญ่
(ถนนพระราม ๓) เป็น ตลาดคลองเตย - ท่าน้ำสาธุประดิษฐ์ โดยให้ใช้รายละเอียดเส้นทางดังต่อไปนี้

สายที่
๑๒๕๑ ตลาดคลองเตย - ท่าน้ำสาธุประดิษฐ์
เริ่มต้นจากสถานที่จอดรถโดยสารประจำทางบริเวณตลาดคลองเตย
(ด้านถนนรัชดาภิเษก) แยกซ้ายไปตามถนนพระราม ๔ แยกซ้ายไปตามถนนสุนทรโกษา ผ่านห้าแยก
ณ ระนอง แยกขวาไปตามถนนพระราม ๓ ผ่านวัดช่องลม ตลาดนนทรี สำนักงานเขตยานนาวา โรงเรียนวัดช่องลม
วัดคลองภูมิ ธนาคารกรุงศรีอยุธยา สำนักงานใหญ่ แยกซ้ายไปตามถนนสาธุประดิษฐ์ จนสุดเส้นทางที่ท่าน้ำสาธุประดิษฐ์

ประกาศ
ณ วันที่ ๑๘ มีนาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๔
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๓๔ ง/หน้า ๑๖๗/๑๙ เมษายน ๒๕๕๐